CELEX: 32008D0832
Language: fi
Date: 2008-11-03 00:00:00
Title: 2008/832/EY: Komission päätös, tehty 3 päivänä marraskuuta 2008 , bromukonatsolin sisällyttämättä jättämisestä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta (tiedoksiannettu numerolla K(2008) 6290) (ETA:n kannalta merkityksellinen teksti)

4.11.2008   
            
            
               FI
            
            
               Euroopan unionin virallinen lehti
            
            
               L 295/53
            
         
      KOMISSION PÄÄTÖS,
   tehty 3 päivänä marraskuuta 2008,
   bromukonatsolin sisällyttämättä jättämisestä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta
   (tiedoksiannettu numerolla K(2008) 6290)
   (ETA:n kannalta merkityksellinen teksti)
   (2008/832/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan,
   sekä katsoo seuraavaa:
   
               (1)
            
            
               Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan asteittain työohjelman mukaisesti.
            
         
               (2)
            
            
               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista, jotka on arvioitava niiden mahdollista direktiivin 91/414/ETY liitteeseen I sisällyttämistä varten. Luettelossa on mukana bromukonatsoli.
            
         
               (3)
            
            
               Bromukonatsolin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajan ehdottamien käyttötarkoitusten osalta. Kyseisissä asetuksissa nimetään myös esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 1490/2002 10 artiklan 1 kohdan mukaisesti. Bromukonatsolin osalta esittelevä jäsenvaltio oli Belgia, ja kaikki asiaa koskevat tiedot toimitettiin 14 päivänä marraskuuta 2005.
            
         
               (4)
            
            
               Kyseistä arviointikertomusta ovat tarkastelleet jäsenvaltiot vertaistarkasteluna ja Euroopan elintarviketurvallisuusviranomainen arviointia koskevassa työryhmässään, ja se on esitetty komissiolle 26 päivänä maaliskuuta 2008 Euroopan elintarviketurvallisuusviranomaisen bromukonatsolia koskevan tieteellisen kertomuksen muodossa (4). Jäsenvaltiot ja komissio ovat tarkastelleet kyseistä kertomusta elintarvikeketjua ja eläinten terveyttä käsittelevässä pysyvässä komiteassa, ja komission tarkastelukertomus bromukonatsolista valmistui 11 päivänä heinäkuuta 2008.
            
         
               (5)
            
            
               Kyseisen tehoaineen arvioinnissa on havaittu joitakin huolenaiheita. Käytettävissä olevien tietojen perusteella ei ole mahdollista arvioida pinta- ja pohjaveden mahdollista saastumista. Ekotoksikologian kannalta huolta aiheuttaa vesieliöihin kohdistuva merkittävä vaara. Edellä mainitun vuoksi käytettävissä olevien tietojen perusteella ei ollut mahdollista määrittää, täyttyvätkö kriteerit bromukonatsolin sisällyttämiseksi direktiivin 91/414/ETY liitteeseen I.
            
         
               (6)
            
            
               Komissio pyysi ilmoittajaa toimittamaan vertaisarvioinnin tuloksia koskevat huomautuksensa ja ilmoittamaan, aikooko se edelleen esittää tehoainetta koskevan hakemuksensa. Ilmoittajan toimittamat huomautukset on tutkittu huolellisesti. Edellä mainitut kysymykset ovat ilmoittajan esittämistä perusteluista huolimatta kuitenkin jääneet ratkaisematta, ja toimitettujen tietojen perusteella EFSAn asiantuntijakokouksissa tehdyt arvioinnit eivät ole osoittaneet, että bromukonatsolia sisältävien kasvinsuojeluaineiden voitaisiin odottaa yleisesti täyttävän ehdotetuissa käyttöolosuhteissa direktiivin 91/414/ETY 5 artiklan 1 kohdan a ja b alakohdan vaatimukset.
            
         
               (7)
            
            
               Bromukonatsolia ei pitäisi tästä syystä sisällyttää direktiivin 91/414/ETY liitteeseen I.
            
         
               (8)
            
            
               Olisi toteutettava toimenpiteitä sen varmistamiseksi, että bromukonatsolia sisältäville kasvinsuojeluaineille myönnetyt luvat peruutetaan tietyn ajan kuluessa eikä niitä uusita ja että tällaisille tuotteille ei myönnetä enää uusia lupia.
            
         
               (9)
            
            
               Lisäaika, jonka jäsenvaltio voi myöntää bromukonatsolia sisältävien kasvinsuojeluaineiden olemassa olevien varastojen hävittämiselle, säilyttämiselle, markkinoille saattamiselle ja käytölle, olisi rajattava 12 kuukauteen niin, että olemassa olevia varastoja voitaisiin käyttää enää yhtenä kasvukautena, millä varmistetaan, että bromukonatsolia sisältäviä kasvinsuojeluaineita on saatavilla maanviljelijöille 18 kuukauden ajan tämän päätöksen hyväksymisestä.
            
         
               (10)
            
            
               Tällä päätöksellä ei rajoiteta mahdollisuutta esittää direktiivin 91/414/ETY 6 artiklan 2 kohdan säännösten mukaisesti hakemus bromukonatsolin mahdollisesta sisällyttämisestä liitteeseen I. Hakemusta koskevista täytäntöönpanosäännöistä on säädetty komission asetuksessa (EY) N:o 33/2008 (5).
            
         
               (11)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Bromukonatsolia ei sisällytetä tehoaineena direktiivin 91/414/ETY liitteeseen I.
   2 artikla
   Jäsenvaltioiden on varmistettava, että
   
               a)
            
            
               bromukonatsolia sisältävien kasvinsuojeluaineiden luvat peruutetaan viimeistään 3 päivänä toukokuuta 2009,
            
         
               b)
            
            
               bromukonatsolia sisältäville kasvinsuojeluaineille ei myönnetä lupia eikä niiden lupia uusita tämän päätöksen julkaisemispäivästä lähtien.
            
         3 artikla
   Jäsenvaltioiden direktiivin 91/414/ETY 4 artiklan 6 kohdan säännösten mukaisesti mahdollisesti myöntämän lisäajan on oltava mahdollisimman lyhyt, ja sen on päätyttävä viimeistään 3 päivänä toukokuuta 2010.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 3 päivänä marraskuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EYVL L 55, 29.2.2000, s. 25.
   
      (3)  EYVL L 224, 21.8.2002, s. 23.
   
      (4)  EFSA Scientific Report (2008) 136, Conclusion regarding the peer review of the pesticide risk assessment of the active substance bromuconazole, finalised 26 March 2008.
   
      (5)  EUVL L 15, 18.1.2008, s. 5.